Vier die volmaan by ikoniese Taalmonument | Afrikaanse Taalmuseum en -monument
Vier die volmaan by ikoniese Taalmonument
Moenie die laaste piekniek van die seisoen mis nie
Soms is als net maanskyn en rose, veral as jy die volmaan van nader bekyk op 'n heerlike, soel aand met jou kaal voete op die sagte somergras. Daarom nooi die Afrikaanse Taalmuseum en -monument (ATM) se vriendelike personeel almal hartlik uit om die laaste Volmaanpiekniek ten bate van 'n goeie doel op Vrydag, 22 Maart 2019, op die beeldskone Paarlberg te vier.
Gaste is welkom om hul eie piekniekmandjies te bring of een vooraf by die Volksmond Koffiewinkel op 021 863 2800 te bestel (R300 vir twee persone of R400 met 'n mandjie ingesluit). Volksmond sal oop wees vir koffie en ligte verversings asook pizza. Onthou ook asseblief warm kleding en 'n flits.